Public procurement notice: Prior Information Notice Without Call For Competition
Published: 2021-12-22
Buyer: Sundhedsdatastyrelsen
Country: DK
Contract type: Services
CPV classification: 72000000
Estimated value: 265000000 DKK

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Sundhedsdatasstyrelsen planlægger at igangsætte et EU-udbud med prækvalifikation (begrænset udbud) om en IT konsulentrammeaftale inden for sundhedsinformatik med 7 delaftaler. Rammeaftalen dækker såvel rådgivnings- som udviklingsopgaver samt løbende ydelser.
Sundhedsdatastyrelsen ønsker med denne forhåndsmeddelelse at orientere om den forventede tidsplan for det kommende udbud.
Delaftale A, Generel rådgivning inden for Sundhedsministeriets koncern, benyttes primært til afklaring af, hvad der kræves af en løsning, for at denne kan benyttes til forretningsunderstøttelse, inden for de områder som Kunden understøtter it-mæssigt i Koncernen.
Denne delaftale dækker således alle opgaver vedrørende løsningsdesign, arkitektur design, udarbejdelse af kravspecifikationer og review af tilbud samt projekt- og procesopgaver.
Delaftale B, generel udvikling, benyttes til generel udvikling, videreudvikling, vedligehold og support af de løsninger, der skal laves til forretningsunderstøttelse, inden for de områder som Kunden understøtter i Koncernen. Denne delaftale dækker alle generelle opgaver vedrørende udvikling, videreudvikling, vedligehold og support samt tilpasning af ordregivers forretningsunderstøttende IT-systemportefølje.
Delaftale C Indholdsmæssige standarder omfatter indholdet i systemer, herunder sundheds-it-systemer. Indholdsmæssige standarder kan være de klassifikationer, terminologier, vokabularer etc. som systemerne anvender.
Formålet med at anvende standarderne er at sikre størst mulig interoperabilitet, ved at øge en fælles forståelse ved udveksling og tolkning af fælles data. Kvaliteten af indholdsmæssige standarder har også betydning for et systems funktionalitet og faciliteter optimal brugeroperabilitet.
Denne delaftale dækker opgaver vedrørende rådgivning om, udvikling og vedligehold af indholdsmæssige standarder samt anvendelse indholdsmæssig standardisering og klassifikation.
Delaftale D, Rådgivning inden for National Infrastruktur, dækker opgaver vedrørende rådgivning inden for: Den nationale infrastruktur, herunder Den Nationale Service Platform (NSP), det Fælles Medicin Kort (FMK), Det Danske Vaccinationsregister (DDV), Sundhedsvæsenets Organisations-register (SOR), Sundhedsvæsenets Elektroniske Brugerstyring (SEB), Det Centrale Tilskuds Register (CTR) og Pharmacovigilance Submission (PVS) samt tilhørende services.
Delaftale E, Udvikling, videreudvikling, vedligehold og support inden for National Infrastruktur, dækker opgaver vedrørende udvikling, videreudvikling, vedligehold og support vedr. Den nationale infrastruktur, herunder NSP, FMK, DDV, SOR, SEB, CTR og PVS samt tilhørende services.
Delaftale F BI inden for Sundhedsministeriets ressort, benyttes til at sikre dannelse af BI løsninger for et bredt spektrum af data. Med den hastige forøgelse af datamængder og typer har Ordregiver ofte behov for at kunne sammenstille information på nye måder.
Opgaverne inkluderer udvikling og vedligehold af Sundhedsdatastyrelsens datavarehus, som er udviklet siden 2019, og som løbende videreudvikles og udvides med nye datakilder. Data-varehuset rummer i dag store mængder af statistiske data vedrørende landspatientregisteret (LPR) samt en langt række af andre datakilder inden for sundhedsområdet. Datavarehuset er udviklet med fokus på grundlæggende statistiske data om behandling og sygdomsforløb samt bl.a. forbrug af medicin. Datavarehuset er opbygget med udgangspunkt i en Microsoft teknologi Stack.
Delaftale G, Rådgivning inden for GxP, QA og Laboratoriesystemer, benyttes primært til afklaring af, hvad der kræves af en IT- løsning, for at denne kan opfylde de regulativer og retningslinjer der er såvel i forhold til GxP, GDPR og øvrige regulativer.  Delaftalen dækker opgaver vedr. IT - og softwareløsninger der anvendes ved overvågning og diagnosticering af såvel humane som veterinære sygdomme, samt It-løsninger der anvendes i forbindelse med forskning. Delaftalen forventes primært anvendt af Statens Serum Institut.
Mindstekravet til oms. er mellem 1 mio. kr. og 10. mio. kr. Derudover forventes krav om positiv egenkapital.


Award value: 265000000